Լևոն կամ Լևենտ անունը Շուշանի որդու համար ոչինչ չէր փոխելու: Ամեն դեպքում երբեք իր անվան հետ մեկ ամբողջություն չէր կազմելու: Խիստ ու կոպիտ մարդ էր։ Տնից դուրս՝ չափազանց բարեկիրթ ու հաճելի, բայց չորս դուստրերի և որդու հանդեպ՝ միշտ խիստ ու դաժան: Պատմություններն այնքան կապված են իրար, որ սերունդներ առաջ տեղի ունեցած իրադարձություններն այսօրվա հետ կապ չունեցող զարգացումների վրա են անդրադառնում։ Անցյալը հեշտ ու հանգիստ չի կարող անցնել-գնալ: Եթե Լևենտ Քազանջըն այդքան ինքնիշխան ու ճնշող հայր չլիներ, միակ որդին՝ Մուսթաֆան լրիվ այլ մարդ չէ՞ր լինի: Սերունդներ առաջ՝ 1915 թվականին եթե Շուշանը որբ չմնար, արդյոք 2005 թվականին Ասյա անունով բիճ կլինե՞ր: